“Ngə́ bɔ́n bóé bə́ foe, bə́ nə́ fɔ̄ɔ̄ hə nə́ bâyi tsígi ai okəŋ bítá, mvɔŋ bod dzíé yayi yáŋán ai bidí. 15Ébá báyi lígī bə́ və̄ə̄, bâyi wú ḿbə̂ awú ákyāī yə nâ miǹkús myábán təge bɔ́ dzǎm yōn. 16Ngə́ a kóan mɔ́ni anə́ ḿbūlúg, ngə́ a kóan mim̀bɔ́d anə́ ḿbɔdɔg, 17nyé a kóan fɔ́ɔ́ hə ǹkóán, sósōō mod énye ǎ yī byá bɔ̄d, ḿfág mɔ̄ní, é mod a nə́ təge ai mǎn ḿbə̂ dzam énye ǎ yi kabǎn mɔ̄ní tě. 18A ngálóŋ ndá anə́ bibibyam, hə anə́ ébə̄m yā ńnɔ̄ni məfúb mə́ wɔ̂n a lóŋ. 19Ńdzyéan ai akúma, a kə́ bómbō á sí, enyiŋ á nyɔ́l á túd; ákə̄ fə kwíī mís, təgě fə ai dzóm. 20Bəbə̂ bə́ mam bâdzimbi nyé hə anə́ mə̄ndím ndón óswé. Alú də́dā, evúndū ḿbúlúg é kə́ yǎ ai nyé. 21Evúndū yā ḿfág ńló dzóbo a kad kwí é bə̄gə́ nyē, á kə́ə́ fə, evúndū yâzu fɔ́ɔ́ nyé dudu á ndá dzīē ai ngul ésə. 22Təge tɔ́ ai mǎn ngɔ́l ziŋ, bákə fɔ̄ɔ̄ bâwoa nyé məkɔ̌ŋ, nyé a dzə́ŋə̄ nə́ á tub wɔ́ ńwoa m̀fan.